આ રહી સનમ આ રહી સનમ !
આતુર થઈને કાં પૂછતાં, ક્યાં છે સનમ ? ક્યાં છે સનમ ?
ઢૂંઢો  નહિ,  જાઓ  રસોડે,  બેઠી  છે   કે  નહિ   સનમ ?

નહિ   કોઈના   સહવાસમાં, પણ  આપના  સહવાસમાં !
રાંધીને જમાડે છે  નહિ ?  નજરે  ચડી  કે  નહિ  સનમ ?

કાં અજાણ્યા થઈ પૂછો,  જાણ્યા  છતાં  ક્યાં  છે  સનમ !
શૈયા કરે  ઉત્સુક  બની, આ રહી સનમ  આ રહી સનમ !

ગઝલે  નહિ,  નહિ કુન્જમાં, છૂપાયેલી   ઘેલી    સનમ !
ઘરમાં   તમારે    પિંજરે,  પુરાયેલી  આ  રહી  સનમ !

કબરે  નહિ,  નહિ  સૂળીએ,  કાબે   નહિ,   કાશી    નહિ,
‘જૈસી   તૈસી   કાલૂડી !’  અહિંયા ઊભી આ રહી સનમ !

શાણા  દિવાનાની સનમ, શયદા   તણી  લયલી સનમ !
મિસ્કીનની સાશૂક સનમ: આ રહી સનમ આ રહી સનમ !

બાળશંકર કંથારિયા